SL Uradni list Evropske unije L 247/13

ODLOČBA KOMISIJE

z dne 18. septembra 2009

o izvajanju Uredbe Sveta 2008/73/ES glede informacijskih spletnih strani s seznami obratov in laboratorijev, ki so jih države članice odobrile v skladu z veterinarsko in zootehnično zakonodajo Skupnosti

(notificirano pod dokumentarno številko C(2009) 6950)

(Besedilo velja za EGP)

(2009/712/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti tretjega odstavka člena 6(a) in členov 11(6) in 13(6) Direktive,

ob upoštevanju Direktive Sveta 77/504/EGS z dne 25. julija 1977 o čistopasemskem plemenskem govedu (2) in zlasti člena 4a(2) Direktive,

ob upoštevanju Direktive Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz globoko zamrznjenega semena domačih živali iz vrst govedi (3), ter zlasti členov 5(3) in 9(3) Direktive,

ob upoštevanju Direktive Sveta 88/661/EGS z dne 19. decembra 1988 o zootehniških standardih, ki se uporabljajo za plemenske živali vrste prašič (4), in zlasti drugega odstavka člena 4a Direktive,

ob upoštevanju Direktive Sveta 89/361/EGS z dne 30. maja 1989 o čistopasemskih plemenskih ovcah in kozah (5) ter zlasti drugega odstavka člena 5 Direktive,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (6), ter zlasti členov 5(3) in 8(3) Direktive,

ob upoštevanju Direktive Sveta 90/427/EGS z dne 26. junija 1990 o zootehniških in genealoških pogojih, ki urejajo promet s kopitarji znotraj Skupnosti (7), in zlasti drugega odstavka člena 5 Direktive,

ob upoštevanju Direktive Sveta 90/428/EGS z dne 26. junija 1990 o prometu s kopitarji, namenjenimi tekmovanjem in o določitvi pogojev za udeležbo na tekmovanjih (8), in zlasti člena 4(3) Direktive,

ob upoštevanju Direktive Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev (9), ter zlasti členov 5(3) in 8(3) Direktive,

ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (10), ter zlasti tretjega odstavka člena 4 in drugega odstavka člena 6a,

ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (11), ter zlasti člena 8a(6) in drugega pododstavka člena 8b(5) Direktive,

ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (12), in zlasti člena 10(4)(b) Direktive,

ob upoštevanju Direktive Sveta 92/35/EGS z dne 29. aprila 1992 o pravilih za obvladovanje in ukrepih za zatiranje konjske kuge (13) ter zlasti drugega pododstavka člena 14(1) Direktive,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (14), ter zlasti tretjega pododstavka člena 11(4), tretjega pododstavka člena 13(2)(d) in petega pododstavka člena 17(3)(b) Direktive,

ob upoštevanju Direktive Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokošje kuge (15) in zlasti drugega pododstavka člena 14(5) Direktive,

ob upoštevanju Direktive Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (16) in zlasti člena 17(7),

ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (17) ter zlasti drugega pododstavka člena 15(1) Direktive,

ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (18), in zlasti člena 3(3) Odločbe,

ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (19) in zlasti drugega pododstavka člena 17(1)(b) Direktive,

ob upoštevanju Direktive Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (20) ter zlasti drugega pododstavka člena 18(1)(b) Direktive,

ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (21) ter zlasti člena 51(2) Direktive,

ob upoštevanju naslednjega:

(1) Promet znotraj Skupnosti z nekaterimi živimi živalmi in njihovimi proizvodi je dovoljen le z obratov, ki izpolnjujejo ustrezne določbe zakonodaje Skupnosti in jih za navedeni namen odobri pristojni organ države članice, v kateri se nahajajo.

(2) Direktiva Sveta 2008/73/ES z dne 15. julija 2008 o poenostavitvi postopkov za oblikovanje seznamov in objavljanje informacij na veterinarskem in zootehniškem področju (22) določa, da države članice pripravijo in posodabljajo sezname odobrenih obratov na veterinarskem in zootehniškem področju ter jih dajo na voljo drugim državam članicam in javnosti.

(3) Poleg tega Direktiva 2008/73/ES določa, da so države članice odgovorne, da drugim državam članicam in javnosti zagotovijo posodobljene informacije o nacionalnih referenčnih laboratorijih in nekaterih drugih laboratorijih, ki so jih imenovale v skladu z ustreznimi določbami zakonodaje Skupnosti.

(4) Da lahko druge države članice in javnost lažje dostopajo do seznamov odobrenih obratov in laboratorijev, morajo države članice dati sezname na voljo v elektronski obliki na informacijskih spletnih straneh.

(5) Komisija mora državam članicam pomagati pri zagotavljanju dostopnosti navedenih seznamov drugim državam članicam in javnosti z objavo spletnega naslova spletne strani, na kateri so navedene nacionalne povezave do informacijskih spletnih strani držav članic.

(6) Za lažjo elektronsko izmenjavo informacij med državami članicami ter zagotavljanje preglednosti in razumljivosti je pomembno, da so predstavljeni seznami enotni po vsej Skupnosti. Zato je treba v prilogah k tej odločbi določiti vzorce za informacijske spletne strani.

(7) V zvezi s kopitarji mora oblika seznama odobrenih ali priznanih ustanov, ki vodijo ali pripravljajo rodovniške knjige, sestavljenega v skladu s členom 5 Direktive 90/427/EGS, zagotavljati informacije, ki so zahtevane v skladu s členom 22 Uredbe Komisije (ES) št. 504/2008 z dne 6. junija 2008 o izvajanju direktiv Sveta 90/426/EGS in 90/427/EGS v zvezi z metodami za identifikacijo kopitarjev (23), in mora biti enostavno prilagodljiva, da lahko vključi druge ustanove, ki izdajajo identifikacijske dokumente za registrirane kopitarje ali kopitarje za rejo in proizvodnjo.

(8) Člen 7(1) Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (24), s sklicevanjem na člen 2(2)(o) Direktive 64/432/EGS določa, da je treba pripraviti sezname odobrenih zbirnih centrov za promet s kopitarji, vključno s sejmi in zbirnimi središči.

(9) Države članice morajo Direktivo 2008/73/ES prenesti najpozneje do 1. januarja 2010. Zato morajo biti informacijske spletne strani na voljo do navedenega datuma.

(10) Odločba Komisije 2007/846/ES z dne 6. decembra 2007 o določitvi vzorca za sezname subjektov, ki so jih države članice odobrile skladno z različnimi predpisi veterinarske zakonodaje Skupnosti in pravili glede pošiljanja teh seznamov Komisiji (25), določa skupni vzorec za sezname nekaterih subjektov, ki jih odobrijo države članice, in pravila, ki se uporabljajo za prenos teh seznamov.

(11) Zaradi jasnosti zakonodaje Skupnosti je treba Odločbo 2007/846/ES razveljaviti in nadomestiti s to odločbo.

(12) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali ter Stalnega odbora za zootehniko –

SPREJELA NASLEDNJO ODLOČBO:

Člen 1

Informacijske spletne strani

1. Države članice najpozneje do 1. januarja 2010 vzpostavijo informacijske spletne strani, da dajo drugim državam članicam in javnosti v elektronski obliki na voljo sezname naslednjih obratov in laboratorijev, ki so v skladu z direktivami iz Priloge I („odobritev“) odobreni, priznani ali drugače imenovani:

(a) obratov na veterinarskem področju, kakor je določeno v poglavju 1 Priloge II;

(b) obratov na zootehniškem področju, kakor je določeno v poglavju 2 Priloge II, in

(c) laboratorijev, kakor je določeno v poglavju 3 Priloge II.

2. Države članice pripravijo informacijske spletne strani v skladu z vzorci iz Priloge II in dodatnimi zahtevami iz Priloge III.

3. Države članice posodabljajo informacijske spletne strani, pri čemer upoštevajo kakršne koli nove odobritve in kakršne kole začasne ali trajne preklice obratov ali laboratorijev, ki ne izpolnjujejo več ustreznih določb Skupnosti.

4. Države članice Komisiji sporočijo spletne naslove informacijskih spletnih strani.

Člen 2

Razveljavitev

Odločba 2007/846/ES se razveljavi z učinkom od 1. januarja 2010.

Člen 3

Naslovniki

Ta odločba je naslovljena na države članice.

V Bruslju, 18. septembra 2009 Za Komisijo Androulla VASSILIOU Članica Komisije

(1) UL 121, 29.7.1964, str. 1977/64.

(2) UL L 206, 12.8.1977, str. 8.

(3) UL L 194, 22.7.1988, str. 10.

(4) UL L 382, 31.12.1988, str. 36.

(5) UL L 153, 6.6.1989, str. 30.

(6) UL L 302, 19.10.1989, str. 1.

(7) UL L 224, 18.8.1990, str. 55.

(8) UL L 224, 18.8.1990, str. 60.

(9) UL L 224, 18.8.1990, str. 62.

(10) UL L 303, 31.10.1990, str. 6.

(11) UL L 46, 19.2.1991, str. 19.

(12) UL L 268, 24.9.1991, str. 56.

(13) UL L 157, 10.6.1992, str. 19.

(14) UL L 268, 14.9.1992, str. 54.

(15) UL L 260, 5.9.1992, str. 1.

(16) UL L 62, 15.3.1993, str. 69.

(17) UL L 327, 22.12.2000, str. 74.

(18) UL L 79, 30.3.2000, str. 40.

(19) UL L 316, 1.12.2001, str. 5.

(20) UL L 192, 20.7.2002, str. 27.

(21) UL L 10, 14.1.2006, str. 16.

(22) UL L 219, 14.8.2008, str. 40.

(23) UL L 149, 7.6.2008, str. 3.

(24) UL L 224, 18.8.1990, str. 42.

(25) UL L 333, 19.12.2007, str. 72.

PRILOGA I POGLAVJE 1 Veterinarska zakonodaja Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti Direktiva Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz globoko zamrznjenega semena domačih živali iz vrst govedi Direktiva Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda Direktiva Sveta 90/426/ES z dne 26. junija 1990 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav Direktiva Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev Direktiva Sveta 90/539/EGS z dne 15. oktobra 1990 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav Direktiva Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami Direktiva Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS Direktiva Sveta 92/35/EGS z dne 29. aprila 1992 o pravilih za obvladovanje in ukrepih za zatiranje konjske kuge Direktiva Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS Direktiva Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokošje kuge Direktiva Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev Direktiva Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika Odločba Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini Direktiva Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS POGLAVJE 2 Zootehnična zakonodaja Direktiva Sveta 77/504/EGS z dne 25. julija 1977 o čistokrvnem plemenskem govedu Direktiva Sveta 88/661/EGS z dne 19. decembra 1988 o zootehniških standardih, ki se uporabljajo za plemenske živali vrste prašič Direktiva Sveta 89/361/EGS z dne 30. maja 1989 o čistopasemskih plemenskih ovcah in kozah Direktiva Sveta 90/427/EGS z dne 26. junija 1990 o zootehniških in genealoških pogojih, ki urejajo promet s kopitarji znotraj Skupnosti Direktiva Sveta 90/428/EGS z dne 26. junija 1990 o prometu s kopitarji, namenjenimi tekmovanjem in o določitvi pogojev za udeležbo na tekmovanjih

PRILOGA II POGLAVJE 1 OBRATI NA VETERINARSKEM PODROČJU I. Zbirni centri … Država članica (vstaviti ime) … Seznam odobrenih zbirnih centrov za promet znotraj Skupnosti z govedom in prašiči (Direktiva 64/432/EGS), kopitarji (Direktiva 90/426/EGS) ter ovcami in kozami (Direktiva 91/68/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Vrste … Opombe @ www

II. Trgovci … Država članica (vstaviti ime) … Seznam odobrenih trgovcev in registriranih prostorov, ki jih uporabljajo trgovci pri svojem poslovanju (direktivi 64/432/EGS in 91/68/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Vrste … Opombe @ www III. Osemenjevalna središča za pridobivanje in skladiščenje semena (a) Osemenjevalna središča za pridobivanje semena goveda … Država članica (vstaviti ime) … Seznam odobrenih osemenjevalnih središč za pridobivanje semena za promet znotraj Skupnosti s semenom domačega goveda (Direktiva 88/407/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Opombe @ www

(b) Osemenjevalna središča za skladiščenje semena goveda … Država članica (vstaviti ime) … Seznam odobrenih osemenjevalnih središč za skladiščenje semena za promet znotraj Skupnosti s semenom domačega goveda (Direktiva 88/407/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Opombe @ www

(c) Osemenjevalna središča za pridobivanje semena prašičev … Država članica (vstaviti ime) … Seznam odobrenih osemenjevalnih središč za pridobivanje semena za promet znotraj Skupnosti s semenom domačih prašičev (Direktiva 90/429/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Opombe @ www

(d) Osemenjevalna središča za pridobivanje semena ovc in koz … Država članica (vstaviti ime) … Seznam odobrenih osemenjevalnih središč za pridobivanje semena za promet znotraj Skupnosti s semenom domačih ovc in koz (Direktiva 92/65/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Opombe @ www

(e) Osemenjevalna središča za skladiščenje semena ovc in koz … Država članica (vstaviti ime) … Seznam odobrenih osemenjevalnih središč za skladiščenje semena za promet znotraj Skupnosti s semenom domačih ovc in koz (Direktiva 92/65/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Opombe @ www

(f) Osemenjevalna središča za pridobivanje semena kopitarjev … Država članica (vstaviti ime) … Seznam odobrenih osemenjevalnih središč za pridobivanje semena za promet znotraj Skupnosti s semenom domačih kopitarjev (Direktiva 92/65/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Opombe @ www

(g) Osemenjevalna središča za skladiščenje semena kopitarjev … Država članica (vstaviti ime) … Seznam odobrenih osemenjevalnih središč za skladiščenje semena za promet znotraj Skupnosti s semenom domačih kopitarjev (Direktiva 92/65/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Opombe @ www IV. Skupine za zbiranje in pridobivanje zarodkov (a) Skupine za zbiranje in pridobivanje zarodkov goveda … Država članica (vstaviti ime) … Seznam odobrenih skupin za zbiranje in/ali pridobivanje zarodkov (ustrezno označiti) za promet znotraj Skupnosti z zarodki in jajčnimi celicami domačega goveda (Direktiva 89/556/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Zbiranje … Pridobivanje … Opombe @ www  

(b) Skupine za zbiranje in pridobivanje zarodkov kopitarjev … Država članica (vstaviti ime) … Seznam odobrenih skupin za zbiranje in/ali pridobivanje zarodkov (ustrezno označiti) za promet znotraj Skupnosti z zarodki in jajčnimi celicami domačih kopitarjev (Direktiva 92/65/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Zbiranje … Pridobivanje … Opombe @ www  

(c) Skupine za zbiranje in pridobivanje zarodkov ovc in koz … Država članica (vstaviti ime) … Seznam odobrenih skupin za zbiranje in/ali pridobivanje zarodkov (ustrezno označiti) za promet znotraj Skupnosti z zarodki in jajčnimi celicami domačih ovc in koz (Direktiva 92/65/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Zbiranje … Pridobivanje … Opombe @ www  

(d) Skupine za zbiranje in pridobivanje zarodkov prašičev … Država članica (vstaviti ime) … Seznam odobrenih skupin za zbiranje in/ali pridobivanje zarodkov (ustrezno označiti) za promet znotraj Skupnosti z zarodki in jajčnimi celicami domačih prašičev (Direktiva 92/65/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Zbiranje … Pridobivanje … Opombe @ www   V. Karantenski obrati ali centri … Država članica (vstaviti ime) … Seznam odobrenih karantenskih obratov ali središč za uvoz ptic, razen perutnine (direktivi 92/65/EGS in 91/496/EGS) … Različica (vstaviti datum) … Številka odobritve … Datum odobritve … Ime pristojne lokalne veterinarske enote (LVE) … TRACES številka LVE … Kontaktni podatki LVE … Opombe @ www

VI. Obrati za perutnino … Država članica (vstaviti ime) … Seznam obratov za perutnino (ustrezno označiti) (Direktiva 90/539/EGS) … Različica (vstaviti datum) … Številka odobritve … Datum odobritve … Ime … Kontaktni podatki … Valilnica … Reja … Gojenje … Opombe @ www   

VII. Ustanove, inštituti in središča … Država članica (vstaviti ime) … Seznam odobrenih ustanov, inštitutov in središč za promet znotraj Skupnosti z živalmi, kakor je opredeljeno v členu 2(1)(c) Direktive 92/65/EGS … Različica (vstaviti datum) … Številka odobritve … Datum odobritve … Ime … Kontaktni podatki … Opombe @ www POGLAVJE 2 OBRATI NA ZOOTEHNIŠKEM PODROČJU I. Odobrene ali priznane ustanove, ki vodijo ali pripravljajo rodovniško knjigo (a) Govedo … Država članica (vstaviti ime) … Seznam ustanov iz člena 1(b) Direktive 77/504/EGS, uradno priznanih za vodenje ali pripravo rodovniških knjig … Različica (vstaviti datum) … Ime … Datum odobritve … Kontaktni podatki … Vrste … Opombe @ www

(b) Prašiči (čistopasemski plemenski prašiči) … Država članica (vstaviti ime) … Seznam ustanov iz člena 1(c) Direktive 88/661/EGS, uradno odobrenih za vodenje rodovniških knjig … Različica (vstaviti datum) … Ime … Datum odobritve … Kontaktni podatki … Vrste … Opombe @ www

(c) Prašiči (hibridni plemenski prašiči) … Država članica (vstaviti ime) … Seznam ustanov iz člena 1(d) Direktive 88/661/EGS, uradno odobrenih za vodenje registrov … Različica (vstaviti datum) … Ime … Datum odobritve … Kontaktni podatki … Opombe @ www

(d) Ovce … Država članica (vstaviti ime) … Seznam ustanov iz člena 2(b) Direktive 89/361/EGS, uradno odobrenih za vodenje ali pripravo rodovniških knjig … Različica (vstaviti datum) … Ime … Datum odobritve … Kontaktni podatki … Vrste … Opombe @ www

(e) Koze … Država članica (vstaviti ime) … Seznam ustanov iz člena 2(b) Direktive 89/361/EGS, uradno odobrenih za vodenje ali pripravo rodovniških knjig … Različica (vstaviti datum) … Ime … Datum odobritve … Kontaktni podatki … Vrste … Opombe @ www

(f) Kopitarji … Država članica (vstaviti ime) … Seznam ustanov iz člena 2(c) Direktive 90/427/EGS, uradno odobrenih ali priznanih za vodenje ali pripravo rodovniških knjig … Različica (vstaviti datum) … Šestmestna identifikacijska oznaka zbirke podatkov, skladna z UELN … Ime … Datum odobritve … Kontaktni podatki … Ime pasme … Rodovniška knjiga porekla pasme … Opombe @ www II. Merila za razdeljevanje sredstev za zaščito, razvoj in napredek reje … Država članica (vstaviti ime) … Merila za razdeljevanje sredstev za zaščito, razvoj in napredek reje (Direktiva 90/428/EGS) … Različica (vstaviti datum)

III. Tekmovanja kopitarjev, za katere se ne uporablja načelo nediskriminacije … Država članica (vstaviti ime) … Jahalna disciplina … Število tekmovanj, za katere se uporablja odstopanje iz prve alinee člena 4(2) Direktive Sveta 90/428/EGS … leto (vstaviti datum) POGLAVJE 3 LABORATORIJI I. Nacionalni referenčni laboratoriji … Država članica (vstaviti ime) … Seznam nacionalnih referenčnih laboratorijev (direktive 64/432/EGS, 90/539/EGS, 92/35/EGS, 92/66/EGS, 92/119/EGS, 2000/75/ES, 2001/89/ES, 2002/60/ES in 2005/94/ES) … Različica (vstaviti datum) … Ime … Kontaktni podatki … Direktiva … Bolezen @ www

II. Drugi laboratoriji … Država članica (vstaviti ime) … Seznam laboratorijev, odobrenih za opravljanje seroloških testov za nadzorovanje učinkovitosti cepiva proti steklini (Direktiva 2000/258/ES) … Različica (vstaviti datum) … Ime … Kontaktni podatki … Datum odobritve … Opombe @ www